Olle Hints

Olle Hints (sündinud 16. juunil 1974) on eesti geoloogiateadlane ja aluspõhja geoloogia ja paleontoloogia professor.
Haridus.
Hints on lõpetanud Tallinna 3. Keskkooli 1992. aastal ja Tartu Ülikooli geoloogia instituudi bakalaureuseõppe geoloogia erialal 1996. aastal. Õppis Tartu Ülikooli geoloogia instituudi magistriõppes paleontoloogia ja stratigraafia erialal 1996–1998. Magistritöö: "Harjuan (Late Ordovician) eunicid polychaetes of Estonia" (juhendaja Tõnu Meidla). Läbis doktoriõppe Tallinna Tehnikaülikooli mäeinstituudis rakendusgeoloogia õppetooli juures 1998–2002. Doktoritöö: "Ordovician scolecodonts of Estonia and neighbouring areas: taxonomy, distribution, palaeoecology, and application" (juhendajad Enn-Aavo Pirrus ja Dimitri Kaljo). 
Töökäik.
Tallinna Tehnikaülikoolis 1995–…: TTÜ Geoloogia Instituut, laborant 1995–1998; insener 1998–2002; aluspõhjageoloogia osakonna teadur, erakorraline vanemteadur, vanemteadur 2002–2015; TTÜ Geoloogia Instituut, osakonnajuhataja kt 2008–2015; TTÜ Geoloogia Instituut, aluspõhja geoloogia ja paleontoloogia professor 2015–2016; loodusteaduskond, geoloogia instituut, aluspõhja geoloogia ja paleontoloogia professor 2017–2020; loodusteaduskond, geoloogia instituut, aluspõhjageoloogia osakonna juhataja 2017–….; loodusteaduskond, geoloogia instituut, direktor ja kaasprofessor tenuuris 2021–…
Teadustöö.
Tema teadustöö on hõlmanud nii loodusteadusi kui ka tehnikat; maateadust, stratigraafiat; Ordoviitsiumi ja Siluri ajaskaalasid, bio-, kemo- ja tefrostratigraafia regionaalseid ja globaalseid küsimusi; kvantitatiivset stratigraafiat, petroloogiat, mineraloogiat, geokeemiat; stabiilsete isotoopide geokeemiat; Paleosoikumi keskkonna- ja kliimamuutusi ning nende geokeemilisi ja litoloogilisi indikaatoreid; bio- ja keskkonnateadusi; ökoloogiat, biosüstemaatikat ja -füsioloogiat; paleozooloogiat, fülogeneesi; lõugsete polüheetide ("Annelida", "Polychaeta", "Eunicida") varajast evolutsiooni, elurikkuse arengut ja paleoökoloogiat; Paleosoikumi mikrofossiile (skolekodondid, kitiinikud, konodondid jt) ning nende levikut ajas ja ruumis.
Avaldanud üle 180 teaduspublikatsiooni. Tema juhendamisel on kaitstud 7 magistri- ja 1 doktoritööd, juhendanud 2 järeldoktorit.
Teaduskorralduslik tegevus.
Teaduskompetentsi Nõukogu geoteaduste ekspertkomisjoni liige 2004–2008; IUGS IGCP projekt 503, veebilehe ja uudiskirja toimetaja 2004–2009; TTÜ Geoloogia Instituudi teadusnõukogu aseesimees 2005–2011; riikliku programmi "Humanitaar- ja loodusteaduslikud kogud" ekspertnõukogu esimees 2006–2008; UNESCO Rahvusvahelise Maa Aasta korraldustoimkond, liige UNESCO Rahvusvahelise Maa Aasta korraldustoimkonna liige 2006–2010; ajakirja Estonian Journal of Earth Sciences abitoimetaja (paleontoloogia-stratigraafia) 2007–2019; TTÜ Geoloogia Instituudi teadussekretär 2007–2011; HTM Humanitaar- ja loodusteaduste rahvuslike kollektsioonide ekspertnõukogu, aseesimees 2009–2011; UNESCO Rahvusvahelise Elurikkuse Aasta Eesti koordineeriva komisjoni liige 2010; INTERREG VIA projekti "BALTICDIVERSITY - Towards transboundary access to biodiversity data" juhtkomitee liige 2011–2014; HTM teaduskollektsioonide ekspertnõukogu, esimees 2012–2015; TTÜ Muuseumi nõukoja liige 2014–2016; TTÜ arengukava teaduse ja innovatsiooni alamkomisjoni liige 2015; HTM teaduskollektsioonide ekspertnõukogu aseesimees 2015–2018; Eesti Stratigraafia Komisjoni esimees, aseesimees, sekretär 2006–…; Eesti Geoloogia Selts, juhatuse ja volikogu liige 2006–…; Eesti TA fülogeneetika-süstemaatika komisjoni aseesimees 2008–…; IUGSi Rahvusvahelise Stratigraafia Komisjoni Ordoviitsiumi alamkomisjoni liige 2009–…; Eesti teaduse infrastruktuuri teekaardi "Loodusteaduslikud arhiivid ja andmevõrgustik (NATARC)", nõukogu liige 2011–…; CETAF Earth Science Group, liige 2015–…; Eesti Teadusagentuuri avatud teaduse ekspertkomisjoni esimees 2015–…; TTÜ loodusteaduskonna nõukogu liige 2017–…; TTÜ füüsikaliste loodusteaduste õppekavagrupi doktoriõppe programmijuht 2018–…; Tallinna Tehnikaülikooli senati liige 2019–…; teadusajakirja "Estonian Journal of Earth Sciences" peatoimetaja 2019–…; Commission Internationale de la Microflore du Paléozoique (CIMP), liige 2020–…; TTÜ geoloogia instituudi direktori kt 2021–…